
			BESTELAKO XEDAPENAK

			KULTURA ETA HIZKUNTZA POLITIKA SAILA

			3553

			AGINDUA, 2024ko uztailaren 5ekoa, Jaurlaritzako lehenengo lehendakariorde eta Kultura eta Hizkuntza Politikako sailburuarena, zeinaren bidez argitara ematen baita euskal kirol-federazioen 2024ko kirol-programetarako emandako dirulaguntzen zerrenda, Kultura eta Hizkuntza Politikako sailburuaren 2024ko martxoaren 12ko Aginduaren babesean.

			AURREKARIAK

			1.– 2024ko apirilaren 4an argitaratu zen EHAAn Kultura eta Hizkuntza Politikako sailburuaren 2024ko martxoaren 12ko Agindua. Agindu horrek euskal kirol-federazioen 2024ko kirol-programak finantzatzeko dirulaguntzetarako deialdia egiten du.

			2.– 2024ko martxoaren 12ko Aginduaren 12. artikuluak ezartzen du ebazpena Euskal Herriko Agintaritzaren Aldizkarian argitaratuko dela, hargatik eragotzi gabe dirulaguntzen eskatzaileei banan-banan jakinaraztea.

			Hori dela eta, hau

			EBAZTEN DUT:

			Lehenengoa.– Argitara ematea, eranskinean azaltzen den moduan, Kultura eta Hizkuntza Politikako sailburuaren 2024ko martxoaren 12ko Aginduaren babesean emandako dirulaguntzen onuradunen zerrenda eta esleitutako diru kopurua.

			Bigarrena.– Agindu hau Euskal Herriko Agintaritza Aldizkarian argitaratu dadila agintzea, herritar guztiak jakitun egon daitezen.

			Vitoria-Gasteiz, 2024ko uztailaren 5a.

			Jaurlaritzako lehenengo lehendakariorde eta Kultura eta Hizkuntza Politikako sailburua,

			IBONE BENGOETXEA OTAOLEA.

